ΦΥΛΛ ΕΡΓ Π 777-829

**777-780:** Στη μάχη πάνω από τον νεκρό Κεβριόνη στην αρχή δεν υπάρχει νικητής. Όταν όμως έφτασε το απόγευμα, φάνηκε ότι νικούν οι Αχαιοί και ο ποιητής σχολιάζει δυσοίωνα «……………………………….» κάνοντας τους ακροατές να νιώσουν ότι κάτι κακό θα συμβεί.

**781-782**: Οι Αχαιοί καταφέρνουν να απομακρύνουν το σώμα του Κεβριόνη και να του αφαιρέσουν τα όπλα.

**783-785**: Εδώ ξεκινά μια νέα σφοδρότατη επίθεση του Πατρόκλου. Η σφοδρότητα αυτή αποδίδεται από τον ποιητή με μια μεταφορά …………………………………….και με τη δήλωση του σκοπού της επίθεσης (αφανισμό να φέρει). Στη συνέχεια βλέπουμε τον ήρωα να ορμάει εναντίον των εχθρών τρεις φορές, δεδομένου ότι η τριπλή επίθεση του ήρωα αποτελεί τυπικό σχήμα (δες το σχόλιο 702-5 στη σελ.113). Μόνο που αυτή εδώ η τριπλή επίθεση είναι στο μέγιστο βαθμό δολοφονική, αφού κάθε φορά ο Πάτροκλος σκοτώνει εννιά αντιπάλους. Άρα οι Τρώες μετράνε ήδη είκοσι εφτά νεκρούς από τη μανία του. Στο σημείο αυτό έχουμε την κορύφωση της δεύτερης αριστείας του Πατρόκλου και, όπως έχουμε ξαναπει, η αριστεία αποτελεί πρόκληση για τον αντίπαλο που στη συγκεκριμένη περίπτωση είναι ο Φοίβος.

**786-788:** Την τέταρτη φορά ο Πάτροκλος ορμάει σαν θεός (όμοιος με θεό στο πρωτότυπο, δες το σχόλιο 779 στη σελ. 115), πράγμα που δεν προοιωνίζει τίποτα καλό. Η παρομοίωση δείχνει την υπερβολική σιγουριά και δύναμη του ήρωα που μόνο οι θεοί δικαιούνται να έχουν. Έτσι, ο ομηρικός ακροατής συναισθάνεται ότι η τιμωρία του είναι κοντά. Εξάλλου και ο ποιητής το δηλώνει με μια ακόμα αποστροφή (στιχ. ………………………) που αποτελεί **προοικονομία.** Το γεγονός ότι επιλέγει να προαναγγείλει το θάνατο του Πατρόκλου τη στιγμή της κορύφωσης της ηρωικής του δράσης δείχνει τη συμπάθειά του για τον ήρωα.

**789-792**: Ο Φοίβος πλησιάζει αθέατος μέσα σε ομίχλη και ερχόμενος πίσω από τον Πάτροκλο. Το πρώτο χτύπημα:

* ………………………………………………………………………………………………………

 Εμείς οι αναγνώστες αισθανόμαστε ότι εδώ υπάρχει κατάφωρη αδικία και ο Φοίβος χτυπάει άνανδρα από πίσω τον Πάτροκλο. Αλλά πρέπει να θυμόμαστε ότι στην ομηρική εποχή οι θεοί δεν υπόκεινται στους ίδιους ηθικούς κανόνες με τους ανθρώπους. Οι θεοί βρίσκονται πάνω και έξω από την ηθική της κοινωνίας και είναι άστοχη οποιαδήποτε συζήτηση για το θέμα αυτό.

* Το δεύτερο χτύπημα του Φοίβου …………….……………………………………………………………… …………………………………………………………………………………………………….

Η εικόνα είναι πολύ παραστατική οπτικά και ακουστικά καθώς ο ποιητής σημειώνει τον ήχο του κράνους που πέφτει και κατρακυλάει (794). Το κράνος μολύνεται με τα αίματα και τα χώματα, ενώ ως τότε δεν είχε πέσει ποτέ από το κεφάλι του Αχιλλέα. Έτσι το κράνος θα μπορούσαμε να πούμε ότι μολύνεται με θάνατο και θα μολύνει όποιον το φορέσει (τον Έκτορα). Αυτός ο θάνατος προοικονομείται στους στ. 799-800.

* Το τρίτο χτύπημα του Φοίβου…………..……………. …………………………………………………… ……………………………………………………………………………………………………

Στη σκηνή του αφοπλισμού που παρακολουθήσαμε, να προσέξουμε τα εξής: η γύμνωση του πολεμιστή εδώ γίνεται ενώ ο πολεμιστής είναι ζωντανός, αφού μόνο άοπλος θα μπορούσε να νικηθεί ο Πάτροκλος. Επίσης ο αφοπλισμός θα μπορούσε να γίνει μόνο από θεό, επειδή τα όπλα είναι κατασκευασμένα από τον Ήφαιστο και κανένας θνητός δεν μπορεί να τα αφαιρέσει.

Συνολικά βλέπουμε βήμα βήμα την προετοιμασία της θάνατωσης του Πατρόκλου από τον Φοίβο, δοσμένη από τον ποιητή με τον πιο τιμητικό για τον ήρωα τρόπο.

**Ερώτηση**

Ερώτηση 3 ή 4 (επιλέγετε) σελίδα 118

**806-815**: ο ποιητής παρουσιάζει τον πολεμιστή που δίνει το πρώτο χτύπημα στον Πάτροκλο μετά τον Φοίβο. Είναι ο Εύφορβος, ένας ικανότατος μαχητής που έχει διακριθεί από την πρώτη του φορά σε μάχη. Ο ποιητής αφιερώνει τέσσερις στίχους στην εγκωμιαστική αυτή παρουσίαση και δεν το κάνει τυχαία. Ο σκοπός του είναι: …………………..……………….. ………………………………………………………………………………………………………………

 αφού ο ηρωικός Εύφορβος δεν τολμά να τον αντιμετωπίσει πρόσωπο με πρόσωπο (τον χτυπάει στην πλάτη-807) και αφού τον χτύπησε δεν τολμά να μείνει και να αντιμετωπίσει τον πληγωμένο και άοπλο ήρωα (814-815) αλλά τραβάει το σπαθί του και χώνεται ανάμεσα στους άλλους Τρώες («μες στον στρατόνεσύρθη»).

**816-817**: Εδώ υποκείμενο είναι ο Πάτροκλος, ο οποίος στρέφεται προς τους συντρόφους του χτυπημένος προσπαθώντας να αποφύγει, όπως σχολιάζει ο ποιητής, τη μοίρα του.

**818-822**: Ο Έκτορας αντιλαμβάνεται τον Πάτροκλο να απομακρύνεται και προχωρά να του κόψει το δρόμο.

|  |
| --- |
| Η επίθεση του Έκτορα:  |

**823-829**: Εκτεταμένη παρομοίωση.

|  |
| --- |
| Αναφορικό μέρος:Δεικτικό μέρος:Κοινός όρος: |

Ο Έκτορας που παρομοιάζεται με λιοντάρι σκοτώνει τον Πάτροκλο που παρομοιάζεται με αγριόχοιρο. Η αίσθηση της νίκης συνεπαίρνει τον Έκτορα και τον κάνει να υπερβεί το μέτρο και να καυχηθεί πάνω από τον ετοιμοθάνατο Πάτροκλο.

**Ερώτηση**

Ερωτ. 6, σελίδα118